Neuvoston asetus (EY) N:o 1428/96, annettu 26 päivänä kesäkuuta 1996, yhteisössä tuotetuista kuohuviineistä annetun asetuksen (ETY) N:o 2332/92 muuttamisesta



Virallinen lehti nro L 184 , 24/07/1996 s. 0007 - 0008



NEUVOSTON ASETUS (EY) N:o 1428/96, annettu 26 päivänä kesäkuuta 1996, yhteisössä tuotetuista kuohuviineistä annetun asetuksen (ETY) N:o 2332/92 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen (1), ottaa huomioon Euroopan parlamentin lausunnon (2), ottaa huomioon talous- ja sosiaalikomitean lausunnon (3), sekä katsoo, että tarkistusten helpottamiseksi ja ottaen huomioon aikaisemmin soveltamisessa esiintyneet vaikeudet olisi täsmennettävä tirage-liuoksen lisäämisen yhteydessä tapahtuvan cuvéen alkoholipitoisuuden kohoamisen laskentamenetelmä, asetuksen (ETY) N:o 2332/92 (4) 14 artiklan 2 kohdassa säädetään jäsenvaltioille annettavasta mahdollisuudesta sallia poikkeuksellisesti 31 päivään joulukuuta 1995 saakka, että tma-laatukuohuviiniä valmistetaan korjaamalla cuvée lisäämällä siihen yhtä tai useampaa sellaista viinituotetta, jotka eivät ole peräisin siltä määritetyltä alueelta, jonka nimellä tämä kuohuviini on varustettu; tämä määräaika on osoittautunut liian lyhyeksi, jotta tiettyjen määritettyjen alueiden toimijat ehtisivät sopeutua heille asetettuihin teknisiin vaatimuksiin; määräaikaa on sen vuoksi pidennettävä; koska poikkeus koskee vain selviä tapauksia, olisi säädettävä näiden tma-laatukuohuviinien nimien merkitsemisestä luetteloon, joka julkaistaan Euroopan yhteisöjen virallisen lehden C-sarjassa, asetuksen (ETY) N:o 2332/92 17 artiklan 3 kohdan nojalla neuvosto voi muuttaa mainitun artiklan 2 kohdassa mainittua käymisaikaa, jonka tarkoitus on saada aikaan cuvéen jälkikäyminen sekä sen ajan kestoa, jonka cuvée on kyseisen artiklan 2 kohdassa tarkoitetun sakan päällä, tieteellisen tuntemuksen ja teknologian kehityksen nykytason kanssa yhteensopivalla tavalla, ja erilaisista kuohuviineistä saadun kokemuksen perusteella, sekä tieteellisten tutkimusten tulosten ja teknologian kehityksen nykytason mukaan erilaisten käymisaikojen sekä sen ajan keston, jonka cuvée on sakan päällä, määrääminen käytettyjen eri käymismenetelmien mukaan on perusteltua ainoastaan silloin, kun käyminen tapahtuu sekoittimilla varustetuissa säiliöissä; tämän vuoksi olisi mainittava erikseen ainoastaan kyseinen menetelmä, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2332/92 seuraavasti: 1) Korvataan 4 artiklan 2 kohdan toinen alakohta seuraavasti: "Tirage-liuoksen lisääminen saa kohottaa cuvéen kokonaisalkoholipitoisuutta enintään 1,5 tilavuusprosentilla. Kyseinen lisäys mitataan laskemalla cuvéen kokonaisalkoholipitoisuuden ja kuohuviinistä ennen expedition-liuoksen mahdollista lisäämistä mitatun kokonaisalkoholipitoisuuden välinen erotus." 2) Korvataan 9 artikla seuraavasti: "9 artikla Kuohuviinin valmistukseen tarkoitetussa tirage-liuoksessa saa olla ainoastaan: - rypälemehua, - osittain käynyttä rypälemehua, - tiivistettyä rypälemehua, - puhdistettua tiivistettyä rypälemehua tai - sakkaroosia ja viiniä." 3) 14 artiklan 2 kohdassa: a) korvataan johdantolause seuraavasti: "2. Poiketen 1 kohdan ensimmäisestä luetelmakohdasta ja rajoittamatta kuitenkaan 18 artiklan säännösten soveltamista tuottajajäsenvaltio voi sallia 31 päivään elokuuta 2003 saakka nimenomaisin luvin ja jollei asianmukaisesta valvonnasta muuta johdu, että tma-laatukuohuviiniä valmistetaan korjaamalla tämän viinin perustuotetta lisäämällä siihen yhtä tai useampaa sellaista viinituotetta, jotka eivät ole peräisin siltä määritetyltä alueelta, jonka nimellä tämä viini on varustettu sillä edellytyksellä, että:" b) lisätään seuraavat alakohdat: "Ensimmäisessä alakohdassa tarkoitettua poikkeusta sovelletaan ainoastaan, jos kyseisen tuottajajäsenvaltion säännöksissä oli olemassa tällainen säännös ennen 31 päivää joulukuuta 1995. Jäsenvaltioiden on laadittava luettelo tässä kohdassa tarkoitetuista tma-laatukuohuviinien nimistä ja annettava se tiedoksi komissiolle, joka puolestaan julkaisee luettelon Euroopan yhteisöjen virallisen lehden C-sarjassa." 4) Korvataan 15 artiklan 1 kohta seuraavasti: "1. Laatukuohuviinin valmistukseen tarkoitetun tirage-liuoksen valmistuksessa saa käyttää ainoastaan: - sakkaroosia, - tiivistettyä rypälemehua, - puhdistettua tiivistettyä rypälemehua ja - rypälemehua tai osittain käynyttä rypälemehua, josta voidaan saada pöytäviinin tuotantoon soveltuvaa viiniä, - pöytäviinin tuotantoon soveltuvat viinit, - pöytäviiniä tai - tma-laatuviiniä. Tma-laatukuohuviinin valmistukseen tarkoitetun tirage-liuoksen valmistuksessa saa käyttää ainoastaan: - sakkaroosia, - tiivistettyä rypälemehua, - puhdistettua tiivistettyä rypälemehua, ja - rypälemehua, - osittain käynyttä rypälemehua, - viiniä, - tma-laatuviiniä, joista voidaan saada samaa tma-laatukuohuviiniä kuin se, johon tirage-liuos on lisätty." 5) 17 artiklassa: a) korvataan 2 kohta seuraavasti: "2. Cuvéen jälkikäymisen aikaansaamiseksi tarkoitetun käymisajan ja sen ajan, jonka cuvée on sakan päällä, on oltava: - vähintään 90 päivää; - vähintään 30 päivää, jos käyminen tapahtuu sekoittimilla varustetuissa säiliöissä." b) Poistetaan 3 kohta. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Kuitenkin on sovellettava: a) 1 päivästä tammikuuta 1996 1 artiklan 3 kohdan a alakohtaa; b) 1 päivästä syyskuuta 1996 1 artiklan 2 ja 4 kohtaa; c) 1 päivästä syyskuuta 1997 1 artiklan 5 kohdan a alakohtaa. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 26 päivänä kesäkuuta 1996. Neuvoston puolesta M. PINTO Puheenjohtaja (1) EYVL N:o C 74, 14.3.1996, s. 14 (2) Lausunto annettu 21 päivänä kesäkuuta 1996 (EYVL N:o C 198, 8.7.1996). (3) Lausunto annettu 24 päivänä huhtikuuta 1996 (EYVL N:o C 204, 15.7.1996). (4) EYVL N:o L 231, 13.8.1992, s. 1, asetus sellaisena kuin se on viimeksi muutettuna asetuksella (EY) N:o 1547/95 (EYVL N:o L 148, 30.6.1995, s. 15).